Wir schulth̄s rat und burgˀ ze Brugg in Ergoͤw bekennēt offenlich mitt disem brieff als wir uns un̄ unszn nachkomē vom dem ersamē Hans Armbroster burgˀ Zùrich in namē an statt und in vogts wise Ludwig Mosers
wilent Uͦlrich Mosers unser statt kind und burgˀ Zùrich seliger gedechtnisse elichen sun des rechtˀ gegebnˀ vogt er ist ✳ recht und redlich zuͦ eim rechtē erb empfangen habent ✳ desselben Ludwig Mosers guͦt mitt namē
die mattē die ettwan her Johansen Mûlisz seligˀ gedechtnisse gewesen und gelegē ist alhie ze Brugg vor dem Nidern Tor undˀ der vorstatt ✳ ob der landsträsz so des hinab fùr Lufar gat ✳ mitt namē was in dem bifang
gelegen ist ✳ mitt dem husz dar in̄ gelegen ✳ und namlich mitt aller begriffung rechtūg harkomen und zuͤ gehoͤrd ✳ stost heruff an die schûr so des Wetzels wasz ✳ und jetz Heini Smid unser burgˀ hat ✳ und hinab uff die
Rebgassen und den aker undnen daran under der Rebgassen gelegen ✳ stost heruff an die Rebgassen und hinab uff Uͦlrich Grùlichs mattē und bifang ✳ ouch mitt aller rechtūg und zuͤgehoͤrd in den wortē und gedingen
das wir ussz dem husz obgen̄t ein ziegelhûtten machen meinent und wir und unser nach komen soͤlich guͤtˀ besitzen nutzen niessen und im̄ den genemptē Ludwig Moser und sinen erben davon zuͦ jerlichem zinsz gebē soͤllēt
acht guldin gelts je uff sant Martins tag und darzuͦ den boden zinsz so vor ab den guͤtnˀ gat usrichten aͤn irn schaden alles nach zinsz und landsrecht sitt und gewonheit und der gepûrt sich als hˀnach stat ✳ namlich so litt
oben in der mattē ein matt zinst dem jartzitampt ze Kûngsfelden jerlich sechs fiertel kernēgelt ✳ mag man uffgeben aber hat die mittelmeͣssz ein fiertel kernēgelts uff ein stuk in dˀ andnˀ matten item in den akern lit ze obrest undnā
an der Rebgassen und neben an Oͤwelmans aker ein aker zinst Swertzˀs seligen erben jerlich ein mût roggē gelts ✳ nempt man Swertzers aker ✳ mag man uffgeben ✳ der andˀ aker gehoͤrt zuͤ dˀ mattē und zinst jerlich dem gotzhus ze
Brugg zwey fiertel roggē und aber den̄ zwey fiertel kernēgelts dem gotzhusz und sant Anthoͤniē altar ze Brugg an des Reͣbers vigily ✳ fûre sind die guͤtˀ alle eigen und unbekûmbert bisz an die acht guldin gelts als vor stat ✳ usgenomē
Swertzers aker gehoͤrt in den aker zuͦ der Eich ꝫc̃ als das alles die brieff zwischend dem genemptē Hans Armbrostˀ und uns darub̄ gemacht eigenlich in̄haltend ꝫc̃ bekennēt wir offenlich in krafft und urkûnd disz brieffs ✳ das wir
obgen̄ schulth̄s raͤt und burgˀ ze Brugg fûr uns und unser nachkomē die selbē obgen̄ guͦtˀ die mattē das husz und den aker ✳ mitt aller rechtūg harkomē und zuͦgehoͤrde und in aller wisz form und maͧsz als wir die als vor stat von
dem obgemelten Hans Armbroster an statt als vor staͧt empfangen ✳ recht und redlich zuͦ eim rechtē erb hingelichē habent ✳ dem erbnˀ Hansen Guͦtˀ dem ziegler von Wilen zuͦ handen sin selbs und sinˀ erben ✳ in den wortē und gedingē
so hernach eigenlich geschriben stand ✳ namlich und des ersten ✳ wir und er soͤllent und wellend ussz dem husz angends ein ziegelhûttē machen ✳ und daran soͤllent wir im̄ in umszm kosten buwē und machen des ersten einē walm an das husz
und darzuͦ die ramen daruff man die ziegel trùknet ✳ item ein gefuͤtert gruͤben darin̄ man den leym bert item den brūnem fassen ✳ item den ziegeloffen soͤllent wir gantz muren machen und teken in umszm kosten usgenomē die fuͤtei darzuͦ
sol er murstein in sinem kosten geben er sol ouch die ziegelbrettˀ daruff man die ziegel trùknet in sinē kosten dargeben nitt undˀ sechstusenden item und wasz der ziegler und sin erben sussz am husz ùber das jetz daran ist habē wellēt
es sie stuben kamern staͤll oder andˀs soͤllent si in irm kosten buwē und machē und er und sin erbē soͤllent ouch den̄ das husz die ziegelhûttē und den offen mitt tach gemach und allem dem so darzuͤ und zuͤ dem werk gehoͤrt ✳ darzuͦ
ouch die mattē und den aker mitt aller zuͤgehoͤrd in guͦtem redlichem buw und in eren uffrecht und unwuͦstlich und unzerganklich halten und mer bessern den̄ swechern ungevˀlich wie das gewonlich billich und notdurfftig ist und das nitt
abgan lassen darzuͦ sond si ouch den obgemeltē zinsz die acht guldin Ludwig Moser und sinē erben odˀ uns und unszn nachkomen weders wir wellent ✳ und darzuͦ den bodenzinsz an die obgemelten end ✳ nach zinsrecht sitt und gewonheit und sundˀ
nach dem wir uns des als vorstat vˀschriben hand jerlich uff sant Martins tag bezaln und abtragen und uns dar in̄ lidklich und aͤn allen unszn schadē vˀstaͧn ✳ und des wider unsern und dero willen den dˀ zinsz zuͦgehoͤrt nùtzit uffswallē lassen
und darzuͦ hand wir si ouch ob si daran sûmig weren odˀ wurden zenoͤtigen und das mitt inen zeverschaffen ✳ und valt der erst zinsz am boden zinsz uff sant Martins tag nach datū disz brieffs nechstkoment ✳ und der erst zinsz an den acht
guldin gelts valt darnach ûber ein jar uff sant Martins tag ✳ der vilgen̄t ziegler und sin erben sond ouch unser statt ✳ uns und unsern nachkomē in unser statt und vorstatt ze Brugg ziegel und kalch ze kouffen geben als hˀnach stat
namlich je eintusent flacher ziegel umb vier pfund haller ✳ und holziͤgel besetz ziegel und murziegel je eintusent umb drù pfunt haller und soͤllent die zuͦ rechtē ziten ✳ guͦt ✳ gerecht ✳ und in massen werken brennen und machē als
den̄ das billich ist und sundˀ in Baszler form aͦn allen abbruch mindrūg und endrūg ungevˀlich ✳ und je das maltˀ kalch sond si der statt und uns und unsern nachkomē in der statt und vorstatt geben umb acht schilling haller alles in dˀ
ziegel hûtten und sond uns ouch an ziegeln und kalch ein notdurfft machen und brennē und ouch weder ziegel noch kalch von der statt noch uslùten nùtzit vˀkouffen noch geben die wil wir und unser nachkomē der statt oder uns des
notdurfftig sind ✳ oder kouffen wellent sundˀ sond si ouch uns und unszn nachkomen do es not wer des gelts darub̄ man koufft zuͦ bescheidnē ziln so verˀ si des statt haben mogent beiten ✳ wer ouch sach das wir odˀ unser nachkomē inen hinfûr
ûtzit helffen oder lichen wurden es were gelt odˀ andˀs des wir doch nitt vˀbunden sind sond wir je vor ab uff irm guͦt und dem werk haben und uns davon vorab gefolgē und werden aͤn alle fûrwort und inzûg so dik das hinfûr ze
schulden kumpt ✳ und gat allweg hˀin̄ umb ziegel kalch und andˀs so vorstat gemeine statt und der sach vor ✳ und darnach wir und unser nachkomē als vorstät ✳ wer aber sach das sich die mûntz hinfûr endern wurd alldan̄ soͤltē und
moͤchten wir mitt inen einē andnˀ anslag machē und tuͤn als den̄ nach disem und nach gestalt dˀ sach und der loͤyff billich werͤ ✳ der dikgen̄t Hans Ziegler und sin erben sond ouch das alles wie vor stat gen unser statt uns und unszn
nachkomē ze Brugg erberlich uffrechtlich und redlich halten dem also nachkomē gnuͤg sin und tuͦn lutˀ aͧn alle fùrwort inzûg und geverd und die wil si ouch soͤlichs also haltend und tuͤnd es sie die ziegelhuͦtten und das werk darzuͦ
ouch die guͤtˀ uffrecht in guͦten eren und buw zehalten un̄ zevˀzinsen uns ouch die ziegel und kalch ze brennēt machent und gebend und das un̄ andˀs zetuͤnd in aller wisz und masz ✳ als vorstat ✳ sond wir und unser nachkomē sy davon
nitt trengen sundˀ si dabi guͤtlich beliben lassen und si dar in̄ gen uns und wir gen inen beliben und bestan wie landsrecht sitt und gewonheit odˀ billich ist ✳ wen̄ sie aber soͤlichs eins odˀ mer nitt tuͤnd ✳ tuͤn woͤltend odˀ moͤchtend wie sich
das fuͤgte ✳ sond si die ziegelhûtten und guͤtˀ uns odˀ unsern nachkomē samēthafft und lidklich uffgeben ✳ und aͤn alle fûrwort davon sin ✳ und wir odˀ unser nachkomē moͤchten den̄ damitt gefarn und tuͤn nach unszm willē gantz an ir sumen
irren und insprechen si sond ouch all bisdar vˀsessen und ergangen unbezalt zinsz abrichten und darzuͤ hand wir und unser nachkomē si ze noͤtigen und mitt inen zevˀschaffen als vor stat ✳ wer odˀ wurd es inen ouch hinfùr jemer
sussz ze willen bi der ziegelhûten und den guͤtnˀ als vorstatt nitt mer beliben ✳ sunder die uffgebē wellen ✳ soͤllent und mogent si tuͦn und die samēthafft und lidklich uffgeben und all bisdar vˀsessen und ergangen unbezalt zinsz abrichten als jetz stat und nach landsrecht sitt und gewonheit ungevˀlich und soͤllent ouch alldan̄ so si davon koment odˀ die uffgebent die obgemeltē ziegelbretter und was zuͦ dem husz der ziegelhûttē und dem offen
jendert gehoͤrt und darzuͦ wasz daran nagel und nuͦt begriffen hat ✳ belibē lassen ✳ und sol dabi beliben aͤn alle fûrwort ✳ si soͤllent ouch die ziegelhûtten mitt ir zuͤgehoͤrd noch die andnˀ guͦtˀ sussz in dhein andˀ wise vˀendern ✳ weder
vˀkouffen vergebē vˀwechseln hinlichen noch niemāt daruff setzen aͤn unser und unser nachkomē guͦten gunst wissen und willen ✳ sunder wen̄ si dabi nitt mer belibē mogent odˀ wellent uns die lidklich uffgebē davon sin und
dem nachkomen in der mäsz als jetz gelùtret ist und die wil der selb Hans Guͦtˀ die ziegelhûttē und das werk in̄hät und volbringt in masz als vor stät ✳ sol er und das sin bi uns stûre und andrˀ dienst fry sitzen und sin usgenomē
in kriegē und reysen dar in̄ sol er dienē und tuͦn als wir und andˀ unser burgˀ darzuͦ ouch ob wer das er in unser statt oder vorstatt hûser kouffte buwte oder hette ✳ oder hushoffstettē davon sol er dienē mitt stûren tagwan
und andmˀ als wir und andˀ unser burgˀ ✳ alle boͤsfùnd arglist und geverd in allen obgemeltē stuken gedingen und artikeln gentzlich vˀmittē und usgeslossen und alles ungevˀlich ✳ und des alles ze warem stêtem vestem
und ewigē urkûnd hand wir obgen̄ schulth̄s ràt und burgˀ ze Brugg unser statt Brugg gemein insigel fûr uns und unser nachkomē offenlich gehenkt an disen brieff und den dem dikgen̄ Hansen Ziegler wand
wir desglichē einē von im̄ habent also vˀsigelt geben uff mittwuch nechst nach sant Niclaus tag nach cristi gepûrt do man zalt viertzechenhundertviertzigundsechs jar.
1446 XII 7 ✳